Popularni model Startasica pod nazivom "Pink Unicorn" (ružičasti jednorog) opet stiže u prodaju, na veliko veselje obožavatelja Borova

U siječnju prošle godine Borovo je dobilo veliko priznanje za svoj rad. Njihove Startasice dobile su svoje mjesto u online izdanju američkog magazina Vogue.

Modna Biblija predstavila je divan model pod nazivom "Pink Unicorn". Kao što ime kaže, radi se o ružičastoj tenisici s bijelim jednorozima za kojom je odmah nastala velika potražnja.

Sada je Borovo svoje obožavatelje na društvenim mrežama obavijestilo da ovaj model Startasica koji košta 249 kuna ponovo stiže u njihove dućane.

"Pink unicorn visoki krenuo je na put prema našim prodavaonicama", napisali su na Instagramu. Vjerujemo kako će ta vijest obradovati sve obožavatelje ovog hrvatskog brenda i njihovih cipela.

